CELEX: C2005/006/80
Language: et
Date: 2005-01-08 00:00:00
Title: Kohtuasi T-421/04: José Antonio Carreira 11. oktoobri 2004. aasta hagi Euroopa Tööohutuse ja Töötervishoiu Agentuuri vastu

8.1.2005   
            
            
               ET
            
            
               Euroopa Liidu Teataja
            
            
               C 6/41
            
         José Antonio Carreira 11. oktoobri 2004. aasta hagi Euroopa Tööohutuse ja Töötervishoiu Agentuuri vastu
   (Kohtuasi T-421/04)
   (2005/C 6/80)
   Kohtumenetluse keel: prantsuse
   José Antonio Carreira, elukoht Brüssel, esitas 11. oktoobril 2004 Euroopa Ühenduste Esimese Astme Kohtusse hagi Euroopa Tööohutuse ja Töötervishoiu Agentuuri vastu. Hagejat esindavad advokaadid Georges Vandersanden ja Laure Levi.
   Hageja palub esimese astme kohtul:
   
               —
            
            
               tühistada agentuuri otsus, mis määrab hagejale 13. jaanuarist 2003 kuni 15. augustini 2004 kestnud ajutise teenistuse eest personalieeskirja artikli 7 lõike 2 alusel vaid osa diferentseeritud hüvitisest;
            
         
               —
            
            
               kohustada kostjat tasuma personalieeskirja artikli 7 lõike 2 alusel ülejäänud diferentseeritud hüvitisest;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesolevas asjas vaidlustab hageja, kes sarnaselt kostja juriidilisele nõustajale kutsuti ajutisse teenistusse agentuuri administratsiooni juhina, sest kõnealuse ametikoha omanik oli haiguslehel, Euroopa Tööohutuse ja Töötervishoiu Agentuuri otsuses selle, et diferentseeritud hüvitis tuleb jagada kahe isiku vahel, kes asusid ajutisse teenistusse samal ametikohal. Ta märgib, et ei nõustu sellega, et on töötanud administratsiooni juhi kohal poole kohaga ning seetõttu on tal õigus vaidlusalusele diferentseeritud hüvitisele täies mahus.
   Oma nõuete toetuseks, viitab hageja personalieeskirja artikli 7 lõike 2 rikkumisele, samuti palgaastme ja töö vahekorra, mittediskrimineerimise ja proportsionaalsuse põhimõtete rikkumisele.
   Hageja leiab ka, et antud asjas pole järgitud otsuse põhjendamise kohustust.